Записник од 44-та Седница на Совет на Општина Берово

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 43-тата редовна седница на Советот на Општина Берово одржана на ден 12.02.2021 година во Општина Берово со почеток во 07:40 часот*.**

Седницата ја отвори и со неа раководеше Претседателот на Советот на Општина Берово, Јован Матеничарски.

Од вкупно 15 Советници на седницата присуствуваа 14 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Емилија Пачемска, Јован Ковачовски, Герасим Гриовски, Горан Фидански, Габриела Чучурска и Александар Чамовски и Јованка Василевска Петрушева.

Отсутен од Седница советник Фахрудин Мустафов.

На седницата присуствуваа Градоначалник Пекевски Звонко, раководителот на одделението за правни и општи работи Анита Рунтевски.

Претседателот на Совет на Општина Берово, Јован Матеничарски, за работа на 44-та Седница на Совет го предложи следниот:

**ПРЕДЛОГ ДНЕВЕН РЕД**

1. Записник од одржана 43-та Седница на Совет на Општина Берово;
2. Предлог Одлука за утврдување на приоритет за учество и користење на средства од Програмата за управување на водите за 2021 година, дел III точка 1 алинеја 1 за „Изградба на нови и одржување и унапредување постојни јавни водоснабдителни објекти“;
3. Предлог Одлука за сопствено учество и одобрување на финансиски средства на Општина Берово во реализација на проект„Реконструкција на водоснабдителна мрежа во с. Владимирово, Општина Берово“ за крак 1 РЕЗ-Ј1-Ј2;
4. K1 - Квартален извештај за извршување на Буџетот на Општина Берово за 2020 година (четврт квартал од 2020 година);
5. K2 - Квартален извештај за достасани ненамирени обврски на општината (четврт квартал од 2020 година);
6. K3 - Квартален Извештај за задолжување на општината (четврт квартал од 2020 година);
7. Измена на Годишен План за вработување за 2021 година за Општина Берово;
8. Дополнување на ПРОГРАМАТА за активностите на Општина Берово во областа на социјалната заштита за 2021 година;
9. Предлог Одлука за дополнувања на Одлуката за уредување на општински линиски превоз за подрачјето на Општина Берово;
10. Предлог О Д Л У К А за измена на О Д Л У К Аза критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;
11. Предлог Одлука за прифаќање на донација согласно Меморандум за соработка „Добротворна мисија со донација на медицинска и едукативна опрема и материјали“;
12. Предлог О Д Л У К А за престанок и давање на трајно користење без надоместок на движна ствар -приклучна машина за чистење на канализација на ЈПКР „Услуга“ Берово;
13. Одлука за изменување на Одлука за надоместок на членовите на Управен одбор на ЈПКР „Услуга“ Берово;
14. Годишен извештај за работењето на ТППЕ Берово за 2020 година;
15. Годишен извештај за работа на Дом на културата „Димитар Беровски“Берово за 2020 година;
16. Годишен извештај за работа на Општинска јавна установа за социјална заштита на стари лица “Д-р Иван Влашки” Берово за 2020 година;
17. Предлог Одлука за прифаќање на иницијатива за отпочнување на постапка за изработка на Урбанистички Проект – А3.7 фотоволтаични електрани КП 3267, 3268, 3269 И 3272/1, КО Берово вон-град – БОТИБО ДООЕЛ Скопје;
18. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 256, КО Берово – Александар и Драгана Брашнарски од с. Владимирово;
19. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 1076, 1078, 1079 и 1073/1, КО Русиново – Дамјан Карпузовски од с. Русиново;
20. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 3055/2, КО Берово – Лазар Петров од Скопје;
21. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 7350/1, КО Берово вон град – Владица Ивановски од Куманово;
22. Советнички иницијативи и прашања;
23. Барања од институции и граѓани.

Претседателот на Совет Матеничарски отвори расправа во врска со предлог дневниот ред, за збор се јави Градоначалникот Пекевски кој побара надополнување на дневниот ред со следната точка:

\* Одлука за сопствено учество и одобрување на финансиски средства како и утврдување на приоритетен проект за “Канализациона мрежа за населено место с.Русиново – Општина Берово – крак 3”;

- Да биде точка 22 од Решението додека точката, советнички прашања и иницијативи, и барања од институции и граѓани да се поместат како точка 23 и 24 во решението. Станува збор за апликација од страна на Општина Берово во рамки на распишан повик преку програмата за заштита на животната средина од МЖСПП за доделување на средства. Овие средства ќе се наменат за довршување на канализационата мрежа во с. Русиново како „крак 3“ со што би се комплетирал тој дел од канализационата мрежа. Потребна е оваа одлука од советот како би можеле навремено да аплицираме.

Никој друг не се јави за збор и предлогот на Градоначалникот Пекевски за надополнување на дневниот ред со точката:

22. Одлука за сопствено учество и одобрување на финансиски средства како и утврдување на приоритетен проект за “Канализациона мрежа за населено место с.Русиново–Општина Берово–крак 3”, е ставен на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено проширувањето на дневниот ред со предложената точка.

Целокупниот дневен ред е ставен на гласање и со **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

***1. Записник од 43-та Седница на Совет на Општина Берово;***

Претседателот на Совет Матеничарски отвори расправа по првата точка од дневниот ред, никој не се јави за збор пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Записник од 43-та Седница на Совет на Општина Берово;*

***2. Предлог Одлука за утврдување на приоритет за учество и користење на средства од Програмата за управување на водите за 2021 година, дел III точка 1 алинеја 1 за „Изградба на нови и одржување и унапредување постојни јавни водоснабдителни објекти“;***

Претседателот на Совет Матеничарски отвори расправа по предложената точка, за збор се јави Градоначалникот Звонко Пекевски кој појасни дека се работи за апликација од страна на Општина Берово во рамки на Програмата од секторот за управување со води распишана од страна на МЖСПП. Средствата се предвидени да се наменат за репарација и замена на дел од водоводната мрежа во с. Владимирово. Никој друг не се јави за збор пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за утврдување на приоритет за учество и користење на средства од Програмата за управување на водите за 2021 година, дел III точка 1 алинеја 1 за „Изградба на нови и одржување и унапредување постојни јавни водоснабдителни објекти“.*

***3. Предлог Одлука за сопствено учество и одобрување на финансиски средства на Општина Берово во реализација на проект„Реконструкција на водоснабдителна мрежа во с. Владимирово, Општина Берово“ за крак 1 РЕЗ-Ј1-Ј2;***

Претседателот на Совет Матеничарски отвори расправа по дадената точка, за збор се јави Градоначалникот Пекевски кој истакна дека потребно е да се напомене дека се бара во самата апликација и финансиско учество од страна на Општина Берово, пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за сопствено учество и одобрување на финансиски средства на Општина Берово во реализација на проект„Реконструкција на водоснабдителна мрежа во с. Владимирово, Општина Берово“ за крак 1 РЕЗ-Ј1-Ј2;*

***4. K1 - Квартален извештај за извршување на Буџетот на Општина Берово за 2020 година (четврт квартал од 2020 година);***

Претседателот на Совет Матеничарски отвори расправа по дадената точка, прв збор доби Претседателот на Комисијата за финансирање буџет и ЛЕР Ружински Гоце кој истакна дека точката е разгледана на состанокот, на кој присуствуваше и одговорниот сметководител при Општина Берово Татјанка Муртовска, која детално ја образложи точката, би потенцирале дека од основниот буџет во оперативни приходи има реализација од 89%, капитални приходи реализација од 73% или вкупно оперативни приходи имаат реализација од 85%. Во делот на оперативни расходи реализација од 88%, капитални расходи реализација од 80% или вкупно реализација од 85%. Што се однесува на основниот буџет за сите групи 7.1. даночни приходи има реализација 98%, не даночни приходи 100%, трансфери и донации заедно со капителните приходи реализација од 80%, капитални приходи 68% реализација. Што се однесува на расходите, во плати и надоместоци реализација од 94%, резерви и неревидирани расходи 44% стоки и услуги 78% камати 94%, субвенции и трансфери 94 % реализација, капитални расходи 80% реализација. Што се однесува на вкупниот Буџет од 307 000 000 денари приходите се со реализација од 82% додека расходите се со реализација од 81%. Други забелешки нема Комисијата предлагаме да се усвои никој друг не се јави за збор и пристапено е кон гласање **со 14 гласа ЗА, нема советници кои гласале Против, нема ВОЗДРЖАНИ советници,** е усвоен *K1 - Квартален извештај за извршување на Буџетот на Општина Берово за 2020 година (четврт квартал од 2020 година)****5. Буџет на Општина Берово за 2021 година;***

***5. K2 - Квартален извештај за достасани ненамирени обврски на општината (четврт квартал од 2020 година);***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на состанокот на Комисијата, во образложението во приог е се детално образложено. Околу 480 000 денари е салдото на вкупно стари ненамирени обврски на 60 дена кон различни чинители кои треба да се отпишат од образецот, други забелешки нема комисијата. Никој друг не се јави за збор пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *K2 - Квартален извештај за достасани ненамирени обврски на општината (четврт квартал од 2020 година);*

***6. K3 - Квартален Извештај за задолжување на општината (четврт квартал од 2020 година);***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на состанокот на Комисијата, раздолжена е ратата за кредитот се работи за идентичен образец како претходниот квартал, нема забелешки предлагаме да се усвои. Никој друг не се јави за збор пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоен *K3 - Квартален Извештај за задолжување на општината (четврт квартал од 2020 година);.*

***7. Измена на Годишен План за вработување за 2021 година за Општина Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека е разгледана точката на состанокот на Комисијата, на состанокот присуствуваше претставник од одделението за управување со човечки ресурси Зорица Ризовска која детално појасни на што се однесува измената. Направена е измена во табела 2 предвидени се 2 унапредувања, и во делот на табела 6 намест 4 нови вработувања се предвидуваат 6 првите три остануваат исти се додаваат наредните под точка 4,5 и 6, комисијата нема забелешки предлагаме да се усвои. Никој друг не се јави за збор пристапено е кон гласање и **со 9 гласа ЗА, 5 советници кои гласале ПРОТИВ, нема ВОЗДРЖАНИ советници**, е усвоена *Одлука за утврдување на вредноста на бодот за пресметување на платите на административните службеници во Општина Берово 2021 година*

***8. Дополнување на ПРОГРАМАТА за активностите на Општина Берово во областа на социјалната заштита за 2021 година;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека е разгледана точката на состанокот на Комисијата, на состанокот присуствуваше претставник од одделението за јавни дејности Билјана Каламадевска која појасни во кој дел е направено надополнувањето. Направена е надополнување во делот за субвенционирање на 3 првачиња, кои се запишани дополнително, комисијата нема забелешки предлагаме да се усвои.. Никој не се јави за збор и пристапено е кон гласање **со 14 гласа ЗА, нема советници кои гласале Против, нема ВОЗДРЖАНИ советници,** е усвоено *Дополнување на ПРОГРАМАТА за активностите на Општина Берово во областа на социјалната заштита за 2021 година;*

***9. Предлог Одлука за дополнувања на Одлуката за уредување на општински линиски превоз за подрачјето на Општина Берово;***

Претседателот на Совет Матеничарски отвори расправа по дадената точка, бидејќи никој не се јави за збор пристапено е кон гласање за точка **со 5 гласа ЗА, 9 советници кои гласале ПРОТИВ, нема ВОЗДРЖАНИ советници,** нее усвоена *Одлука за дополнувања на Одлуката за уредување на општински линиски превоз за подрачјето на Општина Берово;*

***10. Предлог О Д Л У К А за измена на О Д Л У К Аза критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на состанокот на Комисијата, измената во одлуката се однесува на измена во Член 3 каде што за апликација за доделување на средства стои дека треба да има 1 година од регистрирање на здружението, тој дел од членот се брише што значи и новорегистрирани здруженија можат да аплицираат. Збор доби и Претседателот на Комисијата за јавни дејности Јованка В. Петушева која истакна дека истото е констатирано и на состанокот на Комисијата за јавни дејности. Пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *О Д Л У К А за измена на О Д Л У К Аза критериумите и постапката за распределба на средстава за финансирање на активности на здруженија на граѓани и фондациии од Буџетот на Општина Берово;*

***11. Предлог Одлука за прифаќање на донација согласно Меморандум за соработка „Добротворна мисија со донација на медицинска и едукативна опрема и материјали“;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на состанокот на Комисијата, во конечната Одлука треба да бидат од палета 23 отпишани 7кутии шампон кој не можат да се увезат, останатото се си останува исто како што е наведено во Одлуката. Никој друг не се јави за збор пристапено е ко гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Одлука за прифаќање на донација согласно Меморандум за соработка „Добротворна мисија со донација на медицинска и едукативна опрема и материјали“* со наведената исправка во палета бр.23*.*

***12. Предлог О Д Л У К А за престанок и давање на трајно користење без надоместок на движна ствар -приклучна машина за чистење на канализација на ЈПКР „Услуга“ Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на состанокот на Комисијата, на кој присуствуваше и директорот на ЈПКР „Услуга“ Илија Рунтевски станува збор за машината која е веќе изгласана на еден од минатите форуми, сега со оваа Одлука се преотстапува на комуналното претпријатие. Пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *О Д Л У К А за престанок и давање на трајно користење без надоместок на движна ствар -приклучна машина за чистење на канализација на ЈПКР „Услуга“ Берово.*

***13. Одлука за изменување на Одлука за надоместок на членовите на Управен одбор на ЈПКР „Услуга“ Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за финансирање буџет и ЛЕР советникот Гоце Ружински кој истакана дека е разгледана точката на состанокот на Комисијата, на кој присуствуваше и директорот на ЈПКР „Услуга“ Илија Рунтевски, заклучок од состанокот на комисијата е дека во моментов во ситуација во која се справуваме со кризна состојба не е моментот кога треба да се изложуваме на дополнителни трошоци колку и да се тоа минимални суми. Никој друг не се јави за збор пристапено е кон гласање и **со 14 гласа ПРОТИВ, нема советници кои гласале ЗА, нема ВОЗДРЖАНИ советници**, не е усвоена *Одлука за изменување на Одлука за надоместок на членовите на Управен одбор на ЈПКР „Услуга“ Берово.*

***14. Годишен извештај за работењето на ТППЕ Берово за 2020 година;***

Претседателот на Совет Матеничарски отвори расправа по дадената точка, прв збор доби Претседателот на Комисијата за општествени дејности советник Славица Фурнаџиска која истакана дека е разгледана точката на Комисија,на состанокот присуствуваше и командирот на одделението Сашко Руменовски разгледан беше извештајот бројот на интервенции во соседната општина е доста помал во споредба со минатогодинешниот извештај, распишан е тендер за набавка на опрема се пристапува кон етапно снабдување со потребната опрема, значајно е да се спомене дека е изготвена подлога за поставеноста на хидрантите во Општината која е доставена до Дирекција за заштита и спасување, предлагаме точката да биде усвоена. Никој друг не се јави за збор пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Годишен извештај за работењето на ТППЕ Берово за 2020 година;*

***15. Годишен извештај за работа на Дом на културата „Димитар Беровски“Берово за 2020 година;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека е разгледана точката на состанокот на Комисијата, на состанокот присуствуваше директорот на дом на култура Звонко Скендерски комисијата нема забелешки предлагаме да се усвои. Бидејќи никој друг не се јави за збор и пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Годишен извештај за работа на Дом на културата „Димитар Беровски“Берово за 2020 година.*

***16. Годишен извештај за работа на Општинска јавна установа за социјална заштита на стари лица “Д-р Иван Влашки” Берово за 2020 година;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека е разгледана точката на состанокот на Комисијата, на состанокот присуствуваше директорот на „Иван Влашки“ Живка Б. Каламадевска, комисијата нема забелешки предлагаме да се усвои. Бидејќи никој друг не се јави за збор и пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоен *Годишен извештај за работа на Општинска јавна установа за социјална заштита на стари лица “Д-р Иван Влашки” Берово за 2020 година;*

***17. Предлог Одлука за прифаќање на иницијатива за отпочнување на постапка за изработка на Урбанистички Проект – А3.7 фотоволтаични електрани КП 3267, 3268, 3269 И 3272/1, КО Берово вон-град – БОТИБО ДООЕЛ Скопје;***

Претседателот на Совет Јован Матеничарски отвори расправа по предложената точка и како Претседател на Комисијата за урбанизам, комунални дејности и заштита на животна средина истакна дека и покрај тоа што комисијата немаше кворум за одржување точките беа разгледани, апел до сите советници кои се членови на комисии да го најавуваат своето отсуство како би се знаело навремено дали ќе може да се одржи состанокот на комисијата. Во врска со точката нема забелешки. Никој друг не се јави за збор и пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за прифаќање на иницијатива за отпочнување на постапка за изработка на Урбанистички Проект – А3.7 фотоволтаични електрани КП 3267, 3268, 3269 И 3272/1, КО Берово вон-град – БОТИБО ДООЕЛ Скопје;*

***18. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 256, КО Берово – Александар и Драгана Брашнарски од с. Владимирово;***

Претседателот на Совет Матеничарски отвори расправа по дадената точка. Бидејќи никој не се јави за збор и пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена *Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 256, КО Берово – Александар и Драгана Брашнарски од с. Владимирово;*

***19. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 1076, 1078, 1079 и 1073/1, КО Русиново – Дамјан Карпузовски од с. Русиново;***

Претседателот на Совет Матеничарски отвори расправа по дадената точка. Бидејќи никој не се јави за збор и пристапено е кон гласање со **14 гласа ЗА, нема советници кои гласале ПРОТИВ, нема ВОЗДРЖАНИ советници**, е усвоена*Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 1076, 1078, 1079 и 1073/1, КО Русиново – Дамјан Карпузовски од с. Русиново;*

***20. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 3055/2, КО Берово – Лазар Петров од Скопје;***

Претседателот на Совет Матеничарски отвори расправа по дадената точка. Бидејќи никој не се јави за збор и пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници**, е *усвоена Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 3055/2, КО Берово – Лазар Петров од Скопје;*

***21. Предлог Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 7350/1, КО Берово вон град – Владица Ивановски од Куманово;***

Претседателот на Совет Матеничарски отвори расправа по дадената точка. Бидејќи никој не се јави за збор и пристапено е кон гласање со **14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за прифаќање на иницијатива за отпочнување на постапка за изработка на Урбанистички Проект – А4 Времен престој на КП 7350/1, КО Берово вон град – Владица Ивановски од Куманово;*

***22. Одлука за сопствено учество и одобрување на финансиски средства како и утврдување на приоритетен проект за “Канализациона мрежа за населено место с.Русиново–Општина Берово–крак 3”;***

Претседателот на Совет Матеничарски отвори расправа по предложената точка, за збор се јави Градоначалникот Звонко Пекевски кој појасни дека се работи за апликација од страна на Општина Берово во рамки на распишан повик преку програмата за заштита на животната средина од МЖСПП за доделување на средства. Овие средства ќе се наменат за довршување на канализационата мрежа во с. Русиново како „крак 3“ со што би се комплетирал тој дел од канализационата мрежа. Никој друг не се јави за збор и пристапено е кон гласање **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Одлука за сопствено учество и одобрување на финансиски средства како и утврдување на приоритетен проект за “Канализациона мрежа за населено место с.Русиново–Општина Берово–крак 3”.*

***19. Советнички иницијативи и прашања;***

За збор се јави советникот Драган Мустачки, Во врска со иницијативата за намалување на ставката на данокот, добивме одговор на иницијативата, меѓутоа сеуште си остануваме на ставот дека сумата која е опишана не е значително висока за да предизвика големи промени во приходната страна се работи за сума од 150 000 денари, и сметаме дека може може да се изведе намалувањето на стапката на данокот за наследство и подарок.

Во името на советничката група на ВМРО-ДПМНЕ би сакале да покренеме иницијатива за предвидување на средства за набавка на четири мерни станици за Pm честички, како би го следеле квалитетот на воздухот во нашата Општина.

За збор се јави Градоначалникот Пекевски кој истакна дека во врска со намалувањето на стапката на данокот можеби како сума нема многу значително да направи промени во приходите на Општината, меѓутоа фискалната политика на Општината сметам дека не треба да се менува често бидејки се нарушува фискалната даночна рамнотежа, меѓутоа нека одлучи мнозинството. Во врска со втората иницијатива предлага да се направи состанок и да се повикаат сите засегнати страни како би се разгледала детално проблематиката и да се изнајде решение кое нема да биде штетно за ниту една од страните. И да се има во предвид грејната сезона и начинот на кој граѓаните ги затоплуваат своите домови. Да се има контрола кон сите поголеми емисии на гасови во Општината.

1. ***Барања од институции и граѓани.***

* По Барање бр.09-473/1 од 02.02.2021 година поднесено од страна Вера Севдинска с.Будинарци Берово за еднократна помош за лекување Советот на Општина Берово додели 30.000 денари.
* По Барање бр. 09-26/1 од 04.01.2021 година од Даниела Мирчовска с.Русиново Берово за еднократна помош Советот на Општина Берово додели 10.000 денари.
* По Барање бр. 05-46/1 од 05.01.2021 година од Дејан Најдовски од Прилеп за еднократна помош за лекување Советот на Општина Берово додели 10.000 денари.
* По Барање бр. 09-338/1 од 26.01.2021 од Драган Црвенковски од с.Русиново Берово за еднократна помош за лекување Советот на Општина Берово додели 30.000 денари.
* По Жалба бр. 09-428/1 од 01.02.2021 година од Бистра и Љупчо Поп – Ѓорѓиеви Берово Советот на Општина Берово донесе З а к л у ч о к, - Советот на Општина Берово како преставник на граѓаните бара Друштвото за трговија,погреб и погребални услуги ПВЈТ-ВЕЧЕН ДОМ ДООЕЛ увоз-извоз Берово ул. „Карпош“ бр.7 Берово, да достави комплетен ценовник на своите услуги до Совет на Општина Берово. Доколку не го доставите бараното најдоцна до следната 45-та Седница на Совет која ќе се одржи на 26.02.2021 година (петок), Ве известуваме дека од наша страна ќе бидат известени сите релевантни институции надлежни за контрола над Вашето работење за да направат дополнително проверка над законитоста на работењето.

Точките на дневен ред се изцрпени во седницата е завршена во 09 и 15 часот. На крајот од седницата Претседателот Матеничарски се заблагодари на Советниците за присуството.

Усвоен со

Бр.09-829/1

26.02.2021 година

Берово

*Записничар, Претседател на Совет,*

*Катерина Михајлоска Јован Матеничарски*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*